
Какво трябва да направя за да пререгистрирам своето НПО?
========================================================

 

За да пререгистрирате Вашето НПО трябва да подадете заявление по образец към Агенция по вписванията. Има различни образци за фондации и за сдружения. Може да подадете заявлението на хартия или онлайн с електронен подпис. Заявлението може да бъде подадено и от адвокат с пълномощно.


Към заявлението трябва да бъдат приложени копие от учредителния акт или устава на организацията. Този документи трябва да бъде заверен от представител на съответното НПО. Заверка в случая означава на всяка страница да бъде изписано собственоръчно с химикал “Вярно с оригинала” и да има поставен подпис. Необходимо е да бъе представена и декларация за истинността на заявените обстоятелства. Тя също е по образец и е стандартен документ на Агенция по вписванията.


